o
VIRON PASTORIT AREENALLA Alur Õunpuu ja Aivar Arge 4/4
Tervetuloa katsomaan ohjelmaa Viron pastorit areenalla.
Olen Alur Õunpuu, Kuressaaren helluntaiseurakunnan pastori.
Ystäväni Aivar Arge on seurakuntamme ylistyksenjohtaja.
Keskustelemme edelleen johtamisesta.
Tällä kertaa puhumme johtamisesta perheessä, aviomiehenä ja isänä.
Aiemmissa ohjelmissa puhuimme johtajuudesta -
seurakunnassa ja työpaikalla.
Mutta olemme myös aviomiehiä. Meillä on rakkaat puolisomme, -
ja Jumala on siunannut meitä lapsilla.
Käsittelemme aihetta johtajuus perheessä, -
kuinka löytää aikaa puolisolle ja lapsille.
Aluksi katsomme, mitä Jumalan sana sanoo asiasta.
Raamatun sananlaskujen kirja puhuu monessa kohdassa -
siitä, millainen on hyvä vaimo.
Ensiksi Sananlaskut 18:22.
"Joka vaimon löysi, se onnen löysi, -
sai Herralta mielisuosion."
Sananl. 31:10 "Kelpo vaimon kuka löytää?
Sellaisen arvo on helmiä paljon kalliimpi."
Sananl. 31:30 "Pettävä on sulous, kauneus katoavainen;
ylistetty se vaimo, joka Herraa pelkää!"
Aivar, siitä on jo kulunut monia vuosia, kun sinä -
löysit oman helmesi - tai hän löysi sinut!
Olet aviomies, jolla on rakas ja huolehtivainen vaimo.
Minulla samoin. Mietimme tänään sitä, miten meillä olisi -
tarpeeksi aikaa meidän rakkaita helmiämme varten.
Miten sinä olet ratkaissut asian? Sinulla on paljon vastuuta -
seurakunnassa ja toisaalta jokapäiväisessä työssäsi.
Olet naimisissa ja perheenisä, -
kuinka löydät aikaa vaimollesi?
- Niin, viikossa on vain seitsemän päivää, -
jolloin kaikkeen pitäisi riittää aikaa.
Ajankäytön oppiminen vaatii vähän aikaa, -
mutta lopulta siitä tulee tottumus.
Vähitellen alkaa jäädä ylimääräistä aikaa.
Kolmena iltana viikossa olen poissa kotoa illalla.
Vanhimmiston kokous on maanantaina, keskiviikkona -
kokoontuu musiikkiryhmä ja torstaina on lauluharjoitukset.
Mutta neljänä iltana viikossa olen kuitenkin kotona.
Minä kasvoin lapsuuteni ja nuoruuteni äidin kanssa.
Isä lähti perheestämme. Vaimoni taas päinvastoin -
kasvoi isänsä kanssa.
On erikoista, että minä opin paljon naisten töistä, -
ja vaimoni taas oppi asioita isältään.
Olimme kaksi vähän erikoista tapausta.
Koulussa en saanut oppia siitä, millaista on olla naimisissa.
En saanut opetusta rahan käytöstä, -
kuten siitä, mitä tapahtuu, kun alkaa saada palkkaa.
Olin huono talousasioissa.
Onneksi seurakunnassa järjestettiin avioliittoseminaari.
Tuolloin oli VHS-opetusvideoita. Vedin ensimmäisen seminaarin, -
vaikka itse en tiennyt asiasta mitään etukäteen.
Katsoin videot kotona ja opiskelin niitä ennen seminaaria.
Itseni ei tarvinnut osata mitään ennalta.
Toinen henkilö veti saman kurssin seuraavan kerran.
Itse vain istuin kuuntelemassa. Sinä kai olit myös paikalla?
Aloin ymmärtää, miten pitäisi toimia aviopuolisona ja isänä.
Koulutuksesta oli valtavasti hyötyä.
Äskettäin meillä oli lisää koulusta, -
jossa olimme vaimoni kanssa molemmat.
Siellä käsiteltiin ihmissuhteita ja viestintää.
Näitä asioita hioimme kaksi päivää.
Joku katsoja ehkä ihmettelee, tarvitaanko sellaista.
Minusta se on erittäin tarpeellista.
Olin tottunut naisten tehtäviin ja vaimoni miesten tehtäviin.
Saimme oppia tärkeitä asioita.
Tällaiset kurssit aviopareille ovat todella tarpeen.
Opin, että pitää varata aikaa vaimoa ja lapsia varten.
- Suunnitteletko ajankäytön yksityiskohtaisesti, niin -
että aikaa riittää joka viikko vaimolle ja lapsille?
Raamattu kutsuu aviopuolisoitamme helmiksi.
Oletko erityisesti järjestänyt aikaa -
oman "helmesi" kanssa ajan viettämiseen?
Tai onnistuuko se vasta tulevaisuudessa?
- Tulevaisuudessa sitä on enemmän.
Meillä on kaksi pientä lasta, ja molemmat tarvitsemme aikaa.
Meillä on kolmikuinen poika, jota ruokitaan pullosta.
Minä ruokin häntä puolet yöstä ja toisen puolen vaimoni, -
jolloin hänkin saa levätä. Nyt on vaikea aika.
Kun lapset kasvavat ja menevät lastentarhaan, tilanne helpottaa.
Neljänä iltana olen kotona, -
tosin silloinkin voi joskus olla menoa.
Vanhin poikani haluaa katsoa läksyjään kanssani.
Sitten leikimme yhdessä.
Kaksivuotias tytär tarvitsee ohjausta omiin leikkeihinsä, -
kuten kuvakorteilla pelaamiseen.
- Oletko sinä johtaja kotona vai vaimosi?
Miten olette asian ratkaisseet?
- Minusta tuntuu, että olemme molemmat hyviä johtajia.
Sinulla on yksi lapsi enemmän. Miten teillä on asiat järjestetty?
- Kuten edellisissä jaksoissa totesimme, voimme jatkuvasti oppia.
Kun elää avioliitossa, on välillä hyvä -
miettiä asioita ja tarkistaa suuntaa.
Olen kiitollinen Jumalan minulle antamasta helmestä.
Hän on antanut minulle juuri oikeanlaisen puolison.
Miten minä siis pastorina suunnittelen oman ajankäyttöni?
Siihen liittyy monenlaisia tehtäviä ja velvoitteita.
Tuntuu, että aikaa on kovin niukasti.
Sitä ei ole enempää kuin 24 tuntia vuorokaudessa.
Vuosien mittaan olen oppinut suunnittelemaan ajankäyttöni.
Olen löytänyt mahdollisuuksia, joita en aiemmin huomannut.
Meidän on tärkeätä löytää aikaa olla yhdessä puolisomme kanssa.
Joudumme monesti pyytämään anteeksi puolisoiltamme, -
että aikaa ei ole kovin paljon.
Johtajina meillä on niin paljon tehtäviä.
Käytän kalenteria apuna, kuten sinäkin.
Siitä on hyötyä myös vaimolleni.
On tärkeätä etsiä aikaa olla täysin kahdestaan.
Äskettäin olimme kokouksessa, jossa tanskalaiset puhujat -
kertoivat oman kokemuksensa perusteella -
puolisoiden välisen suhteen hoitamisesta.
He sanoivat, että vähintään kolmen kuukauden välein -
tulisi löytää aikaa olla puolisonsa kanssa yhdessä.
Totta kai meillä on pienet lapset, -
eikä se ole niin helppoa toteuttaa.
Mutta kun oikein rupeamme suunnittelemaan, -
kuten johtajien tuleekin, se on mahdollista järjestää.
Voisi tuntua, että sellaisen järjestäminen -
kerran kolmessa kuukaudessa vaatii -
paljon vaivannäköä ja rahaa.
Mietin näitä kysymyksiä. Kuinka voisin järjestää asiat, -
niin että se onnistuisi?
Mutta Jumala sanoi sisälläni hiljaa ja lempeästi:
"Käytä niitä mahdollisuuksia, joita sinulla on."
Se laittoi minut ajattelemaan.
Millä tavoin voisin viettää aikaa yhdessä vaimoni kanssa?
Meillä on talo, joka lämmitetään puilla.
Sitten keksin tavan, jolla saisimme yhteistä aikaa.
Voisimme mennä yhdessä metsään.
Sen järjestämiseen ei vaadita mitään suuria rahoja.
Vaikka teemme siellä töitä, se on mukavaa yhdessäoloa.
Sytytämme nuotion ja istumme juttelemassa sen ääressä, -
ihan kahden kesken. Siellä voi jutella asioista, -
joista ei pysty puhumaan kotona lasten ollessa ympärillä.
Huomasin, että miesten on tärkeätä etsiä yhteisen ajan viettoon -
sellaisia vaihtoehtoja, jotka eivät aina vaadi suuria varoja.
Tiedämme, että hyvän johtajan takana on hyvä puoliso.
Vahvan miehen takana on vahva nainen.
Mutta keskinäisen suhteen rakentaminen vie aikaa.
Sen saavuttaminen ei ole mahdotonta.
Tärkeintä on järjestää aikaa yhdessä olemiseen.
On tärkeätä toimia seurakunnassa, -
mutta myös viettää aikaa puolisonsa kanssa kahden.
Ymmärrämme, että kaikkein tärkein -
ihminen meidän tukenamme on aviopuolisomme.
On palkitsevaa järjestää aikaa oman helmemme vaalimiseen.
Olemme myös aloittaneet yhteisen harrastuksen, joka ehkä on -
myös joillakin katsojillamme: käymme yhdessä juoksemassa.
Aivan joka ilta se tosin ei onnistu.
Silläkin tavoin voimme viettää aikaa yhdessä.
Minulla on ajatuksia ja haaveita siitä, miten järjestää aikaa -
yhdessä oloon ilmaistakseni hänelle, että hän on minulle rakas.
Tänään kun lähdemme tästä studiosta takaisin kotiin, -
meidän pitääkin heti järjestää mukava ilta puolisoillemme.
Ei puhuta työasioista, kuten ehkä vähän liian usein teemme.
Laitamme kynttilät palamaan -
ja vietämme yhteistä aikaa lasten nukkuessa.
Ollessamme johtajia meidän pitää huolehtia siitä, -
ettemme laiminlyö kalleinta helmeämme.
He ovat meille suuri Jumalan lahja.
Aikaa voi järjestää ihan yksinkertaisilla keinoilla.
Eräs sellainen on, että varaa kalenteriinsa -
aikaa aviopuolison kanssa yhdessä olemiseen.
- Merkitsettekö te molemmat, sinä ja vaimosi, -
omiin kalentereihinne sen ajan?
- Juuri niin teemme. Ajankäytön suunnittelu yhdessä on tarpeen.
Johtamisessa se on hyvin tärkeää.
Olemme puhuneet vaimoistamme, jotka ovat kalliit aarteemme.
Mutta meillä on myös lapset.
Raamattu sanoo, että lapset ovat Jumalan lahja.
Kerroit aiemmassa jaksossa, että saitte lapset -
ihmeellisinä rukousvastauksina.
Luen Raamatusta erään kohdan ennen kuin keskustelemme lapsista.
Efesolaiskirje 6:4.
"Ja te isät, älkää herättäkö lapsissanne vihaa, -
vaan kasvattakaa ja ojentakaa heitä Herran tahdon mukaan."
Miten sinä Aivar olet onnistunut -
Raamatun ohjeen mukaisessa kasvatuksessa?
Järjestätkö aikaa myös erikseen lasten kanssa ajan viettämiseen?
Samoin kuin aikaa varataan vaimon kanssa ajan viettoon -
tai vastuutehtäviin seurakunnassa.
Miten olet saanut järjestettyä aikaa lapsille?
- Olen neljänä iltana kotona, ja lauantaina on vapaapäivä.
Leikimme lasten kanssa ulkona.
Vanhemman pojan kanssa käymme elokuvissa -
tai katsomme elokuvia kotona.
Sain seurakunnan nuorilta hyvän listan elokuvista.
Niissä on lapsille sopivia opettavaisia kertomuksia.
Tein kerran laskelman ajankäytöstäni.
Kirjasin ylös haaveitani siitä, mitä haluaisin tehdä -
ja millainen haluaisin olla 10 vuoden kuluttua -
ja miten edetä siihen tavoitteeseen.
Kerron vähän numerotietoa siitä, miten ajankäyttöni jakautui.
Kaikilla on aikaa 100 prosenttia: vuorokaudessa on 24 tuntia, -
viikossa 7 päivää ja vuodessa 365 päivää.
33 % ajasta käytetään kotona lepäämiseen eli nukkumiseen.
Sitten laskin, kuinka paljon olen kotoa poissa.
Sain tulokseksi, että olen kotoa poissa 37 % ajasta.
Kotona olemiseen jää 30 % ajasta. Se kuulostaa paljolta.
Töissä olen 25 % ajasta -
ja seurakunnassa 7,7 %.
Työmatkoihin kuluu 4 % ajasta.
Lisäksi kuluu aikaa ruokailuun ja peseytymiseen.
Jäljelle jää 18 % aikaa olla vaimon ja lasten kanssa.
Päivässä se on 4,5 tuntia. Se on aika paljon.
Ennen kuin laskin tunnit, oli tunne, ettei aikaa ollut koskaan.
Mutta vapaata on 4,5 tuntia päivässä!
Jokaisena viikonpäivänä on niin paljon aikaa kotona.
Nyt kun lapset ovat vielä pieniä, -
vaimoni voi välillä mennä jonnekin ystävättärensä kanssa -
ja minä olen kotona lasten kanssa.
Kesällä sitten menemme jonnekin kaikki yhdessä.
- Pidät siis tärkeänä sitä, ettei perhe jää vaille huomiota, -
vaikka sinulla on paljon vastuuta seurakunnassa ja muualla.
Johtajalle on tärkeätä myös se, miten asiat ovat kotona.
Arkinen elämä todistaa uskostamme jopa enemmän kuin se, mitä puhumme.
Se miten suhtaudumme aviopuolisoomme ja lapsiimme, -
kertoo meistä paljon myös johtajina.
Kerron jotain, mitä tapahtui minulle aivan äskettäin.
Meillä on vanhimmiston kokous joka maanantai.
Se kokous on meille hyvin tarpeellinen ja tärkeä.
Kokous oli 1. huhtikuuta, jolloin vanhimmalla tyttärelläni -
on syntymäpäivä - eikä se ole aprillipila!
Aamulla mietin, että meillä on kokous, jossa pohdimme -
seurakunnan asioita ja rukoilemme yhdessä.
Suunnittelemme seurakunnan toimintaa.
Mutta samana päivänä oli rakkaan tyttäreni syntymäpäivä.
Mietin, mikä minulle on kaikkein tärkeintä.
Kuinka toimin johtajana sellaisessa tilanteessa?
Kuten muistat, otin teihin yhteyttä ja kerroin, -
että sinä iltana ei pidetä kokousta ja selitin syyn.
Se kosketti sydäntäni syvästi tuona päivänä.
Millaisena lapset näkevät minut johtajana siinä tilanteessa?
Vaikka toimin seurakunnassa, olenko myös isä heille?
Minulle tuli mieleen, mitä eräs kanadalainen pastori sanoi:
meillä on eri tilanteissa erilaisia hattuja.
Ylistyksenjohtajana sinulla on kuin tietynlainen hattu päässä.
Myymälässä kannat "johtajan hattua".
Olen tajunnut, että on tärkeätä huomata, -
millainen hattu päässä lähden töistä kotiin.
Lukeeko hatussani silloin "pastori"?
Totta kai olen tietoinen tehtävästäni ja kutsumuksestani.
Mutta kun lähden kotiin vaimoni ja lasteni luo, -
se pastorin hattu pitää jättää naulaan.
Kun tulen kotiin, päässäni on hattu, -
jossa lukee "isä" ja "rakastava aviomies".
Toki olen silloinkin tietoinen kutsumuksestani.
Mutta muistan, kuinka äidin ja isän huomio -
oli itselleni lapsena tärkeä.
Haluan toimia itsekin samoin.
Kotiin lähtiessä päässäni pitää olla "isän hattu".
Kerroin hänelle sinä iltana, mitä olin päättänyt.
Kävin kaupassa ostamassa hänen suosikkikakkunsa ja kukkia.
Menin kotiin "isän hattu" päässä.
Tällainen antaa oikean viestin lapsillemme.
Ja meidän itsemme kannalta on tärkeätä, -
että laitamme asiat oikeaan järjestykseen.
Minulla on myös kohta viisivuotias tytär, -
ja toinen, joka on kaksivuotias.
Vuosien kuluessa olen tajunnut sen, -
että lapset ovat pieniä vain kerran.
Pian he ovat aikuisia ihmisiä -
eivätkä istu enää isän sylissä.
Lapsuuden leikit loppuvat aikanaan.
Minä ajattelen sitä pastorina ja sinä varmasti samoin -
seurakuntamme ylistyksenjohtajana.
Jumala on siunannut meitä perheemme kautta.
Perhe on kallisarvoinen.
Tämän päivän maailmassa -
kaikilla ei ole sellaista rikkautta.
Ollessamme johtajina emme voi laiminlyödä -
tätä tärkeätä osaa elämästämme: olemme isiä ja aviomiehiä.
Olemme elämässämme oppineet tärkeitä asioita -
ja olemme jakaneet niitä tässä yhdessä.
Olemme myös ymmärtäneet, ettemme ole täydellisiä ihmisiä.
Opimme koko ajan uutta.
Emme saa unohtaa perheemme merkitystä.
- Rakkaat katsojat, jos olette johtajia ja lähdette kotiin -
johtajan hattu päässä, muistakaa ottaa se pois -
ennen kuin astutte sisään kodin ovesta.
Ota hattusi pois heidän edessään.
Leiki lasten kanssa. Olet nyt isän roolissa.
Haluan lämpimästi suositella erästä elokuvaa.
Sen nimi on "The Family Man - Perhe on paras".
Nicolas Cage on sen pääosassa.
Katson elokuvaa aika ajoin, ja olen oppinut siitä, -
että hyvä isä leikkii lastensa kanssa.
Lapset ovat pieniä todella vain lyhyen aikaa.
Kohta olemme ehkä jo isoisiä. Mutta nyt on aika olla isä.
- Voisimme tiivistää sen, mitä olemme puhuneet, niin, -
että johtajina perhe on meille hyvin tärkeä.
- Vaimon ja lasten kanssa emme ole työroolissamme.
- Kiitos teille seurastanne, rakkaat katsojat.
Toivomme teille sydämestämme Jumalan siunausta.
Suomennos: Marita Jaakkola